open-index/open-wikipedia-markdown huggingface dataset:
Alexandria (Homonymie)

**Alexandria** ass den Numm vun en ettlech hellenistesche Stadgrënnungen, déi nom Alexander dem Groussen benannt goufen, ë.&nbsp;a.:

* Alexandria, zweetgréisst Stad an Egypten
* Alexandria Troas
* Antiochia (Tigris) a Charax-Spasinu, fréier Alexandria um Tigris
* Bukephala, fréier Alexandria-Bukephala um Indus
* Charikar, fréier Alexandria um Hindukusch
* Herat, fréier Alexandria an Afghanistan
* İskenderun fréier Alexandria an Syrien, haut an der Tierkei
* Kandahar, fréier Alexandria an Arachosien
* Kodzent, fréier Alexandria-Eschate an Sogdien
* Merw, fréier Alexandria an Margiana

## Stied an '''Europa:'''
* Alessandria, eng Stad an der italieenescher Regioun Piemont
* Alexandria (Rumänien), eng Stad am rumänesche Bezierk Teleorman

## Stied an '''Amerika'''
* Alexandria Bay (New York)
* Alexandria (Alabama)
* Alexandria (Indiana)
* Alexandria (Kentucky)
* Alexandria (Louisiana)
* Alexandria (Minnesota)
* Alexandria (Nebraska)
* Alexandria (New Hampshire)
* Alexandria (New York)
* Alexandria (Ohio)
* Alexandria (Pennsylvania)
* Alexandria (South Dakota)
* Alexandria (Tennessee)
* Alexandria (Virginia)

## Stad a '''Brasilien:'''
* Alexandria (Rio Grande do Norte)
Saturn

**Saturn** bezeechent:
* e réimesche Gott: Saturn (Mythologie)

Duerno genannt:
* e Planéit vun eisem Sonnesystem: Saturn
* eng Elektrofachmaarts-Chaîne vun der däitscher Grupp Media-Saturn-Holding
Neptun

Mat **Neptun** bezeechent een:

* e Planéit vun eisem Sonnesystem: Neptun (Planéit).
* e réimesche Gott: Neptun (Mythologie).
Vëlodrom Buffalo

De **Vëlodrom Buffalo** war e Stadion zu Paräis net wäit ewech vun der Porte Maillot, Neuilly-sur-Seine. De Vëlodrom gouf 1893 opgemaach an den Tristan Bernard war vun 1895 un Direkter.

Am Vëlodrom Buffalo goufen en ettlech Weltrekorder gefuer. Den Henri Desgranges huet do den 11. Mee 1893 den éischte Stonneweltrekord opgestallt mat enger Moyenne vu 35,325&nbsp;km. Dat selwecht Joer fiert de Cassignard e Rekord an der Disziplin *1 Km Depart arrêté* mat enger Zäit vun 1'28".

Am Joer 1928 gouf de Vëlodrom frëschgemaach a vergréissert fir datt 8000 Läit dra ginn, an d'Piste gouf vun 333,33 m op 300m zeréckgebaut. Am Éischte Weltkrich gouf de Vëlodrom vum Staat gezoppt fir eng Fligerfabréck drop ze bauen.
Jos Romersa

De **Joseph André** ("**Änder**") **Romersa**, gebuer den 1. November 1915 zu Diddeleng an och do de 5. November 2016 an der Nuecht op de 6. November gestuerwen, war e lëtzebuergeschen Turner.

Hie war vun 1923 bis 1931 bei der Société de Gymnastique "Jeune Garde Catholique" Diddeleng a vun 1931 bis 1980 beim Turnveräin Union Diddeleng lizenséiert.

Bei den Olympesche Spiller 1936 zu Berlin gouf hien de 84. vun 111 Konkurrenten.

Hien huet zu Diddeleng op der Arbed als Elektrikermeeschter geschafft.

Säi Jong ass de fréieren Héichsprénger Marc Romersa a säi Kandskand de Museker Pit Romersa.

## Palmarès
* 1934-1947 Member vun der Lëtzebuerger Konschtturn-Nationalekipp

#### [[1934]]
* Participatioun bei de Konschtturn-Weltmeeschterschaften zu Budapest: 8. vun 13 par Ekipp

#### [[1935]]
* Concours International vun Sètes (Frankräich)

#### [[1936]]
* Participatioun bei den Olympesche Spiller vu Berlin: 81. vun 112 Konkurrenten

#### [[1938]]
* Participatioun bei de Konschtturn-Weltmeeschterschaften zu Prag: 40. vu 60 Konkurrenten
*Concours International vun Nice (Frankräich)

## Auszeechnungen
* Chevalier de l'Ordre de Mérite du Grand-Duché de Luxembourg

## Literatur
* Pierre Gricius: *Vorbild im Sport wie im Leben* am Luxemburger Wort vum 31. Oktober 2015, S.75

## Kuckt och
* Lëscht vu lëtzebuergesche Sportler
* Lëscht vu lëtzebuergeschen Olympionicken
Tour de France 1950

De **37. [[Tour de France]]** ass vum 13. Juli bis den 8. August 1950 an 22 Etappen op enger Totaldistanz vu 4.775&nbsp;km gefuer ginn.

## Allgemenges
* De Fiorenzo Magni, deen am Maillot jaune war, huet sech vun de Spectateure bedreet gefillt, well déi him virgeworf hunn, datt hien dru Schold wier datt de Jean Robic gefall war. Hien hält an der 12. Etapp op mat fueren a mat him déi ganz italieenesch Ekipp. De Passage vum Tour an Italie gëtt fale gelooss aus Angscht, d'Italieener géife sech revanchéieren.
*Duerch d'Aféiere vun den Delaisen op der Arrivée vun den Etappe gi ganz vill Coureuren eliminéiert.
* D'Moyenne vum Tour ass 32,718&nbsp;km/h.

## Etappen

## Generalklassement

## Aner Klassementer

## Lëscht vun de Coureuren
Duerchgestrach = Opginn oder eliminéiert

O = Opginn / E = Eliminéiert / NG = Net méi weider gefuer
Bëlleger Baach

D**'Bëlleger Baach** ass eng kleng Baach am Oste vu Lëtzebuerg an der Gemeng Waldbëlleg.

D'Baach déi eng Längt vu ronn 2.000 Meter huet entsteet aus dem Zesummefloss zu Waldbëlleg vun zwou Baachen ouni Numm (déi eng entspréngt op *Kilker* op enger Héicht vun 325 Meter (NG-L), déi aner tëscht *Hiirdegaarden* a *Pëtz* op enger Héicht vun 315 Meter).

Si leeft dann e puer honnert Meter no Süde fir dann no Osten a Richtung Mëllerdall ze dréinen.

Um leschten Drëttel vun hirem Laf ass se tëscht Bëscher an enger Griecht agekesselt, vir 300 Meter virum Mëllerdall, op enger Héicht vun 215 Meter an d'Schwaarz Iernz ze lafen.

## Kuckt och
Walter Hallstein

De **Walter Hallstein**, gebuer de 17. Dezember 1901 zu Mainz (Däitschland), a gestuerwen den 29. Mäerz 1982 zu Stuttgart, war en däitsche konservative Politiker a Jurist. Hie war den éischte President vun der Europäescher Kommissioun.

## Kuckt och
* President vun der Europäescher Kommissioun

## Gielercher
* *Großes Goldenes Ehrenzeichen am Bande für Verdienste um die Republik Österreich*.

## Um Spaweck
Interkommunal Syndikater zu Lëtzebuerg

En **Interkommunale Syndikat** oder **Gemengesyndikat** ass en Etablissement vun ëffentlechem Recht fir d'Zesummenaarbecht vu Gemengen, dat Gemengen zesummeschléisst fir gemeinsam Wierker oder Intressen ze realiséieren.
 
## Gesetz
D'Gesetz vum 14. Februar 1900 iwwer d'Gemengesyndikater gesäit a sengem éischten Artikel d'Aféiere vu Gemengesyndikater vir, fir datt déi gemeinsam Wierker kënne realiséieren.

Dës Syndikater gi gegrënnt op Virschlag vun de betraffene Gemengeréit a ginn dann ugeholl duerch en Arrêté Grand-ducal op Avis vum Staatsrot.

D'Verwaltung vu sou engem Syndikat gëtt vun engem Comité gemaach an deem normalerweis all ugeschlosse Gemeng duerch een oder méi Delegéierte representéiert ass.

Dës Delegéiert gi vum Gemengerot ernannt a ginn ënner de Membere vum Gemengerot erausgesicht.

Am Prinzip gëtt d'Comptabilitéit vun de Syndikater no de selwechte Reegele gefouert wéi déi vun de Gemengen.

Den zoustännege Minister kann awer och, op Ufro hin, de Syndikater erlaben hir Comptabilitéit no de Reegele vun der Comptabilitéit vun de Geschäftsbetriber ze féieren.

## Kuckt och
* Ofwaassersyndikat

## Literatur
* Marc Hoscheid, *Geheime Giganten*, Luxemburger Wort vum 26. Februar 2021, S. 2-3

## Um Spaweck
Zone d'activités économiques à caractère régional à Ehlerange

**Zone d'activités économiques à caractère régional** **à Ehlerange**, gekierzt **ZARE**, ass en Interkommunale Syndikat deen 1993 vun de Gemengen Esch, Monnerech a Suessem gegrënnt gouf fir Grënnung, d'Ariichten, d'Fërderen an d'Ausnotze vun enger regionaler Aktivitéitszon zu Éilereng.

Den neie Statuten no, ass den Zweck vum Syndikat fir eng oder méi regional Aktivitéitszonen ze geréieren. Dozou gehéieren absënns:

* **Zon I**: regional Aktivitéitszon zu Éilereng, um Gebitt vun de Gemenge Monnerech a Suessem. Déi Zon läit zum gréissten Deel um Territoire vun der Gemeng Suessem, riets a lénks vun der Collectrice du Sud, an et kënnt een dohin iwwer d'Sortie N°4 vun der Collectrice, oder iwwer den CR110 zu Éilereng. Well d'Collectrice queesch derduerch leeft, gëtt d'Zon als „ZARE West“ a „ZARE Ost“ bezeechent;
* **Zon II**: regional Aktivitéitszon „A Sommet“ zu Esch-Uelzecht.

De Siège vum Syndikat ass an der Märei vu Suessem, zu Bieles. D'ZARE ass zanter 2020 als ëffentlecht Etablissement am Handelsregëster agedroen. 

## Ugeschlosse Gemengen

## Um Spaweck
Syndicat intercommunal pour la gestion des déchets en provenance de la région de Diekirch, Ettelbruck et Colmar-Berg

**SIDEC** ass den Akronym fir **''S**yndicat **i**ntercommunal pour la gestion des déchets en provenance de la région de **D**iekirch, **E**ttelbruck et **C**olmar-Berg*.

== Geschicht ==
De SIDEC gouf [[1972]] als *Syndicat de communes pour la collecte, l'évacuation et l'élimination des ordures des communes de la région de Diekirch, Ettelbruck et Colmar-Berg* gegrënnt.

En huet mat der Statutenännerung vun 2010 den aktuellen Numm kritt.

== Struktur ==
De SIDEC ass e [[Interkommunal Syndikater zu Lëtzebuerg|interkommunale Syndikat]] fir d'Offäll vu senge Memberen ze sammelen a weider ze verschaffen. De Verwaltungssëtz vum Syndikat ass um [[Fridhaff]] an der [[Gemeng Dikrech]].

De Syndikat bedreift Installatiounen um [[Fridhaff]], zu [[Miersch]], [[Angelsbierg]], [[Réiden op der Atert]] an zu [[Lenzweiler]].

De Comité besteet aus engem President an engem Büro mat 7 Memberen. D'Verwaltung gëtt vum Direkter gemaach dee follgend Servicer kontrolléiert:

* De *Service écologique*, responsabel fir d'Informatioun an d'Zesummeschaffen.
* De *Service administratif*, dee sech ëm d'Sekretariat an d'Personal bekëmmert.
* De S*ervice technique'', deen déi verschidde Projeten hëlleft ausschaffen an och iwwerwaacht.

## Membergemengen
Am SIDEC sinn all d'Gemengen aus de Kantonen Dikrech, Klierf, Miersch, Réiden, Wolz a Veianen gradewéi d'Gemeng Beefort aus dem Kanton Iechternach, deemno fir de Moment 46 Gemenge Member:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Um Spaweck
*Websäit vum SIDEC
Traditionell Grofschafte vun England

D**'Traditionell Grofschafte vun England** bestinn zanter dem 17. Joerhonnert. Obscho vill administrativ Andeelungen de selwechten Numm hunn, sinn hir Grenze bis op e puer eenzel Fäll verschidden. Et gëtt 39 sou Grofschaften an England.
Raymond Conzemius

De **Raymond Conzemius**, gebuer de 6. Juni 1966 zu Esch-Uelzecht, ass e Sportsprofesser a fréiere lëtzebuergesche Liichtathleet a Spezialist am Héichspronk.

## Sportlech Karriär
Mat Turnen huet hie seng sportlech Karriär ugefaangen, koum awer duerno duerch seng eeler Schwëster, déi am CA Fola lizenzéiert war, bei d'Liichtathleetik. Dem Trainer Raymond Mores ass dem Raymond Conzemius seng gutt Sprongkraaft opgefall an huet hie bei den Héichsprong orientéiert.

Den 20. Juli 1983 huet hien um internationalen *Cactus-Meeting* mat 2,15 m dem Marc Romersa säi Landesrekord am Héichsprong egaléiert.

Um LASELs-Championnat, den 22. Mee 1984, huet de Raymond Conzemius mat 2,16 m en neie Landesrekord opgestallt. Dat selwecht Joer huet hien de Rekord nach bis op 2,20 m eropgeschrauft.

1984 ass hie vun der Lëtzebuergescher Sportpress zum Lëtzebuerger Sportler vum Joer gewielt ginn.

Nodeem hien Enn 1980er an Ufank 1990er Jore vill mat Verletzunge geplot war, huet hien de Landesrekord 1995 nach eng Kéier op 2,22 m verbessert.

## Berufflech Karriär
De Raymond Conzemius war Sportsprofesser am Lycée Aline-Mayrisch a duerno bis 2020 Direkter vum Sportlycée, ier hien als techneschen Direkter an den COSL gewiesselt ass.

Hie war *Chef de mission* vum Team Lëtzebuerg op den Olympesche Summerspiller 2024 zu Paräis.

## Palmarès
### 1983
* 1. an der lëtzebuergescher Landesmeeschterschaft (2,04 m)
### 1984
* 1. an der lëtzebuergescher Landesmeeschterschaft (2,18 m)
### 1985
* 1. an der lëtzebuergescher Landesmeeschterschaft (2,10 m)
### 1986
* 1. an der lëtzebuergescher Landesmeeschterschaft (2,04 m)
### 1994
* 1. an der lëtzebuergescher Landesmeeschterschaft (2,11 m)
### 1995
* 1. an der lëtzebuergescher Landesmeeschterschaft (2,08 m)
* 1. bei de Spiller vun de klengen europäesche Staaten (2,15 m)

### 1996
* 1. an der lëtzebuergescher Landesmeeschterschaft (2,02 m)
### 1997
* 1. bei de Spiller vun de klengen europäesche Staaten (2,18 m)

## Gielchen
*  (Promotioun 2007)

## Kuckt och
Alessandro Volta

Den **Alessandro Giuseppe Antonio Anastasio Grof vu Volta**, gebuer den 18. Februar 1745 zu Como an Italien, a gestuerwen de 5. Mäerz 1827 zu Camnago bei Como, war en italieenesche Physiker. Hien huet d'elektresch Batterie erfonnt. Zesumme mam Luigi Galvani gëllt hien als ee vun de Grënner vum Zäitalter vun der Elektrizitéit an der Elektrotechnik.

## Liewen

Dem Volta seng Elteren, de Filippo Volta an d'Maria Maddalena Inzaghi, hunn hien op eng Jesuitteschoul geschéckt, mat dem Hannergedanken, datt hie Jurist sollt ginn.

Am Joer 1774 gouf hie Physiksschoulmeeschter a senger Heemechtsstad, a 1779 Professer op der Universitéit Pavia.

Hien huet am Joer 1793 d'Teresa Peregrini bestuet, mat där hien dräi Jonge krut.

De Volta ass 1819 a Pensioun gaangen.

## Erfindungen

Am Joer 1775 erfënnt de Volta den Elektrophor, a 1783 de Plackekondensator.

Seng gréisst an erfollegräichst Erfindung war awer am Joer 1800 d**'[[Sail vum Volta]]**, déi éischt Batterie, déi funktionéiert huet. Si huet aus Koffer- an Zénkplakke bestanen, déi ofwiessend iwwereneegeluecht waren. D'Plakke goufe mat Dicher, déi mat Saier gedränkt waren, vunenee getrennt.

Eng weider Erfindung vun him war den Eudiometer.

## Éierungen

* 1791 ass hie bei der Royal Society zu London als Member opgeholl ginn.
* 1794 krut hien d'Copley Medail.
* 1810 fir seng Verdéngschter an der Elektrizitéit z'éiere gëtt den Napoleon Bonaparte him de Grofentitel
* 1815 ernennt de Keeser vun Éisträich hien zum Professer op der Univesitéit Padua
* 1897, also 70 Joer no sengem Doud, gouf de Volta mat deenen héchsten Auszeechnungen, déi jee e Physiker kréie kann, geéiert: Zu sengen Éiere gouf d'Moosseenheet fir d'elektresch Spannung Volt no him genannt.
* De Volta a seng Aarbechtsplaz, de Voltatempel, ware bis virun der Aféierung vum Euro op den italieenesche Geldschäiner ze gesinn.

## Kuckt och

## Um Spaweck

*Gesammelt Wierker "Le Opere di Alessandro Volta" {it}
Jean Rey

De **Jean Rey**, gebuer de 15. Juli 1902 zu Léck, an och do gestuerwen den 19. Mee 1983, war e belschen Affekot a Politiker. Vun 1967 bis 1970 war hie President vun der Europäescher Kommissioun.

## Literatur
* Lukaszewski, J.:*Jean Rey*, Centre de recherches européennes, Les cahiers rouges, Lausanne, 1984, p.&nbsp;29.

## Um Spaweck
Fernand Roda

De **Fernand Roda**, gebuer de 5. Juni 1951 zu Lëtzebuerg, ass e lëtzebuergesche Moler, deen zu Düsseldorf wunnt.

Tëscht 1971 an 1977 huet hie beim Joseph Beuys op der Staatliche Kunstakademie Düsseldorf studéiert, wou hien dunn 1975 den Titel *Meisterschüler* krut.

## Gielercher

*  Chevalier vum Ordre de Mérite du Grand-Duché de Luxembourg (Promotioun 1991) mat der Begrënnung:
:„Monieur Roda est le peintre luxembourgeois le plus connu en Allemagne où il est actif depuis 1977, son rayonnement international ne cesse de croître, il est dans l'intérêt d'une politique culturelle aussi déterminée que celle que l'actuel gouvernement poursuit, de reconnaître le mérites de nos artistes importants à l'étranger et de consolider leur attaches avec notre pays en leur accordant une décoration luxembourgeoise.“

## Um Spaweck
*Dem Fernand Roda seng Websäit
*RTL-Reportage vun 2007
Ry Boissaux

D**'Rosalie ''Ry'' Boissaux**, gebuer de 15. August 1900 zu Hollerech, a gestuerwen den 19. Februar 1986 an der Stad Lëtzebuerg, war eng lëtzebuergesch Schrëftstellerin. Si huet haaptsächlech Märercher, Seeërcher a Legenden, vrun allem op däitsch a franséisch, ma och op lëtzebuergesch geschriwwen.

Si war 1937 Grënnungsmember vun der Vereenegung *[[Les amis de la maison de Victor Hugo à Vianden]]* a gouf 1939 Member vun der *[[Société des écrivains luxembourgeois de langue française|Société des écrivains luxembourgeois de langue française (SELF)]]*. 1961 huet si mat enger Kannersendung um Radio ugefaangen.

D'Ry Boissaux gouf 1985 Member vun der *[[Section des arts et lettres (Institut grand-ducal)|Section des arts et lettres]]* vum *[[Institut grand-ducal]]*.

## Publikatiounen (Auswiel)

### Texter op Franséisch

* *Blessures*, 1939, Lëtzebuerg
* *Madame Molitor et Cie,*, 1945, Lëtzebuerg
* *Niki-Chat*, 1957, SELF
* *Contes d'enfants et d'animaux*, 1961, SELF
* *Crocodiliade*, 1973, SELF
* *Mosaïque*, 1983, Institut Grand-Ducal, Section des Arts et des Lettres

### Texter op Lëtzebuergesch

* *De Vullenzirk am Wantergaart*, 1954, Lëtzebuerg
* *Verziel mer eng Geschicht*, 1971, Lëtzebuerg
* *Mäin Diddelénger Geschichtebuch 1903-1918*, 1979, Esch-Uelzecht
* *Kannerstonn*, 1981, Lëtzebuerg

### Texter op Däitsch

* *Köpfchen. Die Geschichten des abgebrochenen Puppenkopfes und andere Erzählungen*, 1949, Lëtzebuerg
* *Leise Lieder*, Eegeverlag, net am Handel

### Texter an Zäitschrëften
D'Ry Boissaux huet a follgenden Zäitschëfte matgeschafft:
* *[[Les Cahiers Luxembourgeois]]*
* 
* *[[Les Pages de la SELF]]*
* *[[Les nouvelles pages de la SELF]]*
* *[[Revue (Zäitschrëft)|Revue]]*
* *[[Arts et lettres (Zäitschrëft)|Arts et lettres]]*

## Éierungen

* Fir un d'Ry Boissaux erënneren, gouf eng Strooss zu Gaasperech no hir genannt: d'Rue Ry-Boissaux.
* 

## Kuckt och
*Lëscht vu lëtzebuergesche Schrëftsteller
## Um Spaweck
* Lanners, Paul: D'Ry Boissaux op der Websäit vum Service du Livre Luxembourgeois, 1996.
Syndicat intercommunal à vocation multiple des villes et communes luxembourgeoises pour la promotion et la sauvegarde d'intérêts communaux généraux

De **Syndicat intercommunal à vocation multiple des villes et communes luxembourgeoises pour la promotion et la sauvegarde d'intérêts communaux généraux**, kuerz **SYVICOL** ass en interkommunale Syndikat, deen all d'Gemenge vum Lëtzebuerger Land zesummeschléisst.

No dem Artikel 1 vun de Statuten ass *SYVICOL* den Akronym fir: **Sy**ndicat des **Vi**lles et **Co**mmunes **L**uxembourgeoises.

D'Büroe vum Syvicol fënnt een op Nummer 3 an der *Rue Guido-Oppenheim* an der Stad Lëtzebuerg.

## Statute
Seng Statute goufen duerch Arrêté grand-ducal vum 29. November 1986 festgehalen (Mémorial B-87: 1612).

Déi neist Statute sinn den 20. Juli 2006 am Mémorial (B-53: 778-782) publizéiert ginn.

## Geschicht
### AVCL
D'Virgängerorganisatioun war d**'AVCL** (*Association des villes et communes luxembourgeoises*), déi zanter 1951 d'Interesse vun de lëtzebuergesche Gemengen op europäeschem an internationalem Plang vertrueden huet. Presidente waren:

D'AVCL war e Veräin deen d'Gemengen ni all konnt vertrieden. Bis d'Mëtt vun den 1980er Jore ware follgend Gemengen nach net bäigetrueden: Esch/Uelzecht, Diddeleng, Suessem, Réiser a Schëffleng.

### SYVICOL
Ënner dem Impuls vum Henry Cravatte gouf 1986 d'AVCL opgeléist an de Syvicol an d'Liewe geruff.

Zanter 1993 sinn all d'Gemenge vum Land Member vum Syvicol. Presidente waren:

## Kuckt och
*Lëscht vun de Lëtzebuerger Gemengen

## Um Spaweck
* Websäit vum SYVICOL
* Statute vum Syvicol op legilux.lu
Bristol

**Bristol** ass den Numm vu méi Stied:
*
** Bristol, eng Stad am Südweste vun England
*
** Bristol, eng Stad am New-Brunswick a Kanada
** Bristol, eng Gemeng am Québec
*
** Bristol, eng Stad a Pennsylvania ;
** Bristol, eng Stad am Tennessee ;
** Bristol, eng Stadt a Virginia ;
** Bristol, eng Stad op Rhode Island ;
** Bristol, eng Stad am Connecticut ;
** Bristol, eng Stad a Florida ;
Kierch Notre-Dame du Raincy

D**'Kierch Notre-Dame du Raincy** ass eng modern Kierch, déi tëscht 1922 an 1923 an der franséischer Gemeng Raincy (Seine-Saint-Denis) vun den Architekten Auguste a Gustave Perret gebaut gouf.

Si gëtt als en Emblème vun der moderner Architektur ugesinn, well si a Frankräich déi éischt Kierch war, déi am arméierte Bëtong gebaut gouf.

Dofir gouf si och duerch en Arrêté vum 29. Juli 1966 als historescht Monument klasséiert.

Si gëtt och alt nach *Sainte-Chapelle du béton armé* genannt.
Peter Apian

De **Peter Apian**, latiniséiert **Petrus Apianus**,  gebuer de 16. Abrëll 1495 zu Leisnig, a gestuerwen den 21. Abrëll 1552 zu Ingolstadt, war en däitsche Renaissancegeléierten, dee sech duerch villsäiteg wëssenschaftlech a schrëftlech Aarbechten auszeechent.

## Liewen a Wierk
Säi richtegen Numm war Peter Bennewitz oder Bienewitz ('Biene-witz' am Sënn vun "Bienen-dorf"; lat. apis = Biene = Bei).

Den Apian war Mathematiker, Astronom, Geograph a Kartograph an huet an dësen Eegenschaften d'Gonscht vum Keeser Karl V. kritt, deen hien a senge Bridder (Georg, Gregor an Niclas) den 20. Abrëll 1541 op dem Räichsdag vu Regensburg geadelt huet. Nëmmen e bëssche méi spéit gouf den Apian zum Hofpfalzgrof ernannt.

Den Apian huet op den Universitéiten zu Leipzig an zu Wien studéiert. Hie gouf 1527 Professer vun der Mathematik zu Ingolstadt, obwuel hien nëmmen zum Bakkalaureus graduéiert war.

Den Apian huet eng Method entwéckelt, fir d'geographesch Längte mat Hëllef vun de Mounddistanzen ze moossen. Am Joer 1527 huet hien als éischten Europäer, virum Blaise Pascal, eng Variant vum Pascal-Dräieck verëffentlecht, dat scho vun de chineeseschen Astronome benotzt gouf. Hien huet och 1531/32 duerch Observatiounen erausfonnt, datt de Schwanz vun de Koméiten diametral vun der Sonn ewechweist. Obwuel am Joer 1531 och de Girolamo Fracastoro zu Verona dat och entdeckt huet, war de Peter Apian op d'mannst deen éischten, deen dee Phenomeen graphesch duergestallt huet.

De Peter Apian ass de Papp vum Philipp Apian.

## E puer vu senge Verëffentlechungen
* *Cosmographicus Liber*. (Landshut 1524)
* *Instrument Buch*. (1533)
* *Astronomicum Caesareum*. (1540)

## Literatur
* Helfricht, Jürgen: *Astronomiegeschichte Dresdens*. Dresden: Hellerau 2001, S. 13/14 ISBN 3-910184-76-6
* Röttel, Karl (Hrsg.): *Peter Apian. Astronomie, Kosmographie und Mathematik am Beginn der Neuzeit. Mit Ausstellungskatalog*. 2. Aufl., Eichstätt 1997 (ISBN 3-928671-12-X) (Inhalt: https://web.archive.org/web/20061021123928/http://www.bingo-ev.de/~ks451/ingolsta/api-01.htm)

## Um Spaweck

* http://www.bautz.de/bbkl/a/apian_p.shtml
* Elektronische Facsimile-Editionen der Buchsammlung der Universitätssternwarte Wien: Astronomicum Caesareum 1540
Le Raincy

**Le Raincy** ass eng franséisch Gemeng am Departement Seine-Saint-Denis an der Regioun Île-de-France.
## Um Spaweck
Olympesch Summerspiller 2004

D**'[[Olympesch Spiller|Olympesch Summerspiller]] 2004**, offiziell d**'Spiller vun der XXVIII. Olympiad** genannt, goufen zu Athen a Griicheland ofgehalen.

## Participatioun vu Lëtzebuerg
Lëtzebuerg war zu Athen mat zéng Athleete vertrueden, véier Fraen a sechs Männer.

Zanter 1900 war et déi 21. lëtzebuergesch Participatioun bei den Olympesche Summerspiller.

### Fändeldréier
D'Tennisspillerin Claudine Schaul huet de Fändel vu Lëtzebuerg bei der Erëffnungszeremonie am Olympiastadion gedroen.

### Participante pro Sportaart

## Kuckt och

* Lëtzebuerg bei den Olympesche Spiller
* Lëscht vu lëtzebuergeschen Olympionicken

## Um Spaweck

* Websäit vun de Summerspiller 2004 beim C.I.O.
Georges Everling

De **Georges Everling**, gebuer de 27. oder 28. Abrëll 1907 zu Wolz, an ermuert vun den Nazien de 25. Februar 1944 zu Hinzert, war e Lëtzebuerger Beamten, Scout a Resistenzler.
__TOC__
Wéi ënner dem Gauleiter Gustav Simon am August 1940 d'Parteien, d'Gewerkschaften an all Veräiner verbueden, respektiv opgeléist goufen, huet de Georges Everling zesumme mat enger Parti kathoulesch-konservative Scouten eng passiv Resistenzgrupp gegrënnt där si den Numm Letzeburger Scouten L.S. ginn hunn. Am Juni 1941 huet d'L.S. mat der Letzeburger Legio'n L.L. vum Aloyse Raths fusionéiert fir vun do un als Letzeburger Vollekslegio'n L.V.L. z'agéieren.

An der Zäit wéi de Georges Everling Comitésmember an der L.V.L. war, gouf mat der Lëtzeburger Patriote Liga zesummegeschafft. Am September an Oktober 1943 hat d'Gestapo am ganze Land massiv Razzie géint d'Resistenz gemaach, am Kader vun deenen och hien den 23. Oktober 1943 verhaft gouf a kuerz duerno an d'KZ op Hinzert koum. Do, an engem Bësch nobäi, ass hien de 25. Februar 1944 zesumme mat sengem Scoutefrënn Tony Noesen an 21 aner Lëtzebuerger Patrioten nom Wonsch vum Gauleiter Simon op "staatspolizeilechem Wee erleedegt ginn", sou d'Ëmschreiwung vun den Nazie fir déi Erschéissungen ouni Geriichtsprozess. D'Läiche vun den Erschossene goufen dunn an en déiwe Gruef gehäit, dee polnesch Prisonéier den Dag virdrun hate missen aushiewen.

Den 9. Mäerz 1946 goufe seng stierflech Iwwerreschter op Lëtzebuerg iwwerfouert an um Nikloskierfecht um Lampertsbierg begruewen.

D'Trupp vun de Gaasperecher Guiden a Scouten ass nom Georges Everling benannt.

## Literatur
* Hoffmann, Serge: *Le mouvement de résistance LVL au Luxembourg*, Archives nationales, 2004, 158 S.
* Muller, Carlo: Luxemburg im 2. Weltkrieg, Geschichte für die Primärschule, Luxemburg, 1997
## Quellen
* En Deel staamt vum Site vun de Gaasperecher Scouten.

## Kuckt och
* Resistenz zu Lëtzebuerg
Aimé Ramond

Den **Aimé Ramond**, gebuer den 30. August 1918 zu Montgeard, (Haute-Garonne), a gestuerwen den 19. August 1944 zu Roullens an der Aude, war e franséische Resistenzler.

## Militär Karriär
* Vun 1937 – 1938: Elementar Instruktioun
* Den 18. September 1939 gëtt hie bei de *502. Régiment de chars de combat* zu Angoulême versat.
* Am Mee 1940:Aspirant an der *École des chars de combat* zu Satory.
* Am August 1940 gëtt de Ramond *Aspirant de réserve*.
* September 1940: *18. Régiment d'infanterie* zu Tarbes.
* Am Oktober 1941 gëtt den Aimé Ramond démobiliséiert.

## Resistenz

* No senger Demobilisatioun war den Aimé Ramond *Officier de Paix* um Polizeicommissariat zu Carcassonne. Hei gëtt hie séier ee vun de Responsable vum NAP e Resistenzmouvement vun de Foctionnairen.
* Den 30. Juli 1944 gëtt hie vun der Gestapo verhaft an zu Carcassonne an de Prisong gespaart.
* Hie stierft fir Frankräich den 19. August 1944 exekutéiert vun der Gestapo zu Roullens an der Aude.

## Dekoratiounen a Citatiounen
* Mort pour la France
* 
* Citation à l'ordre de la Nation um O.J. vum 17. August 1948 Originaltext:
***Jeune Officier de Paix, plein d'autorité et d'allant qui, dans une situation difficile, n'hésite pas à aider de tout son pouvoir la résistance. Arrêté le 30 juillet 1944, l'ennemi connaît son rôle et veut à tout prix savoir le nom de ses amis. Malgré les pires tortures, il se tait et est lâchement assassiné le 19 août 1944*.

Him zu Éiere gouf:

* 1944 zu Carcassone eng Strooss no him genannt.
* 1995 zu Montgeard eng Plaz no him genannt.
* 1994 déi 50.Promotioun vun den * Officiers de paix de la Police nationale* no him genannt.
Girolamo Fracastoro

De **Girolamo Fracastoro**, gebuer ëm 1478 zu Verona, a gestuerwen den 8. August 1553 zu Incaffi (no bei Verona), war en italieeneschen Dokter an Dichter, deen de Krankheetsbegrëff vun der Syphilis erfonnt huet.

De Fracastoro gouf ëm 1478 als Bouf vun enger räicher kathoulescher Patrizierfamill zu Verona an der Republik Venedeg gebuer. Hien huet an der Universitéit Padua studéiert, wou hie mat dem Astronom Nikolaus Kopernikus zesummegeschafft huet. Sou war de Fracastoro duerch an duerch e Wëssenschaftler vun der Renaissance, net nëmmen op de Gebidder vu Medezin, Literatur an Astronomie, awer och als Geolog, Geograph, Philosoph a Mathematiker.

E wichtegt Aarbechtsgebitt vum Fracastoro waren d'ustiechend Krankheeten. Hie gëtt vu munnechen Auteuren als ee vun de Weebereeder vun der moderner Mikrobiologie betruecht, well hien d'Opfaassung vertrueden huet, datt bestëmmt Krankheeten duerch spezifesch Keimen iwwerdrobar sinn.

* 1530 huet de Fracastoro zu Verona e berüümt Gedicht iwwer d'Syphilis verëffentlecht (*Syphilis, sive morbi gallici, libri tres, ad Petrum Bembum*). 
* Am Joer 1538 ass säi Buch *Homocentricorum sive de stellis, liber unus* zu Venedeg erauskomm. 
* 1546 huet de Fracatoro zu Venedeg dräi Bicher verëffentlecht: *De contagionibus et contagiis morbis et eorum curatione* (Dräi Bicher vun Kontagien, de kontagiéise Krankheeten an hir Behandlung). Si enthalen ë.&nbsp;a. déi éischt charakteristesch Beschreiwwung vun der Pescht an dem Typhus.

An de Jore 1546/47 huet de Fracastoro als Dokter am Konzil von Trient geschafft. Hien ass den 8. August 1553 zu Incaffi um Gardaséi (no bei Verona, Uertsnumm haut: Affi) gestuerwen.
 
## Literatur
*Wolfgang U. Eckart: *Geschichte der Medezin*. 3. Auflage. Springer-Verlag, Berlin, Heidelberg und New York 1998, ISBN 3-540-63756-7

## Um Spaweck
Luc Luycx

De **Luc Luycx**, gebuer den 11. Abrëll 1958 zu Aalst, ass e belschen Designer vu Mënzen. Hien ass bekannt dofir, d'viischt Säit vun den Euromënzen, déi an alle Länner, déi den Euro hunn, d'selwecht ass, entworf ze hunn. Et kann een dann och op all Mënz seng Initialen "LL" gesinn.

Hien huet no engem Informatikstudium 1985 als Programméierer bei der Bréisseler Mënz ugefaangen. 1991 gouf en do Mënzdesigner.

## Um Spaweck
Tyne a Wear

**Tyne and Wear** ass eng Grofschaft am Norde vun England. Si fält an d'Kategorie vun de *metropolitan counties*. Déi wichtegst Uertschafte sinn Newcastle, Gateshead a Sunderland.

## Um Spaweck
Grofschaft Durham

D**'Grofschaft Durham** (am Géigesaz zu der Uertschaft Durham) ass eng Grofschaft am Norde vun England. Si gehéiert zu de *shire counties*.

## Um Spaweck
Cumbria

**Cumbria** ass eng Grofschaft am Nordweste vun England. Si fält an d'Kategorie vun de *shire counties*. Déi wichtegst Uertschafte si Carlisle a Barrow-in-Furness.

## Um Spaweck
Ady Claude

Den **Ady Claude**, gebuer den 8. Juni 1913, higeriicht vun den Nazien den 12. Februar 1942, war e Lëtzebuerger Scout a Resistenzler.

## De Resistenzler
Hien huet mat enger Parti Scouten eng passiv Resistenzgrupp ënner dem Numm LFK (*[[Lëtzeburger Freihétskämpfer]]*) gegrënnt. Am Februar 1941 huet hie mam Aloyse Raths Gespréicher gefouert mat dem Zil d'LFK an d'L.V.L. ze vereenen.

Dozou koum et awer ni well am Februar 1942 ass hie verhaft ginn a koum an de Prisong op Köln. Hien ass den 12. Februar 1942 vun den Nazien zu Klingelpütz gekäppt ginn.

Déifferdeng huet eng Strooss nom Ady Claude benannt.

## Literatur
* Schoux, Fernand: *Den Ady Claude gouf vun Nazi-Barbaren zu Köln ermuert: viru 60 Joer* / S.F.. - Am: Rappel: Organ vun der *Ligue luxembourgeoise des prisonniers et déportés politiques*. - Joer 57(2002), n° 2, S. 223-226
* *Deifferdéng: Erënnerungsfeier fir zwéin Nationalhelden* (Ady Claude; Dom. Dondelinger), 11/02/1992, Luxemburger Wort
* *Am 12. Februar in Differdingen - Vor 50 Jahren wurde Ady Claude ermordet*, 02/1992, Escher Tageblatt
* *Am heutigen 12. Februar - 50. Jahrestag der Hinrichtung von Ady Claude und Dom. Dondelinger*, 12/02/1992, Lëtzebuerger Journal

## Kuckt och
* Tony Noesen
* Georges Everling
* Charles Marx
* Charles Reiffers
Blackpool

**Blackpool** ass eng Stad am Nordweste vun England an eng onofhängeg Grofschaft ("*[[Unitary authority]]*").

## Um Spaweck
Metropolesch an Net-Metropolesch Grofschafte vun England

Zanter der leschter Ännerung vum 1. Abrëll 1998 ass England administrativ an 82 Grofschaften agedeelt. Dës falen an zwou verschidde Kategorien, nämlech metropolesch Grofschaften (*metropolitan counties*; dovu gëtt et der 6) an net-metropolesch Grofschaften (*non-metropolitan counties*). Déi zweet Kategorie ass zousätzlech a *shire counties* (35) an *unitary authorities* (40) ënnerdeelt. Derbäi kënnt nach datt de Groussraum London (*Greater London*) als separat Regioun zielt.

## Kaart vun den Englesche Grofschaften

**Metropolesch an Net-Metropolesch Grofschafte vun England**




#Northumberland
#Tyne a Wear †
#Durham
#Cumbria
#Lancashire
#Blackpool *
#Blackburn an Darwen *
#West Yorkshire †
#Nord Yorkshire
#Darlington *
#Stockton-on-Tees *
#Middlesbrough *
#Hartlepool borough *
#Redcar a Cleveland *
#York *
#Ost Riding vu Yorkshire *
#Hull *
#Nord Lincolnshire *
#Nordost Lincolnshire *
#Lincolnshire
#Nottinghamshire
#Nottingham *
#Süd Yorkshire †
#Derbyshire
#Derby *
#Greater Manchester †
#Merseyside †
#Halton *
#Warrington *
#Cheshire
#Shropshire
#Telford a Wrekin *
#Staffordshire
#Stoke-on-Trent *
#West Midlands †
#Warwickshire
#Leicestershire
#Leicester *
#Rutland *
#Northamptonshire
#Peterborough *
#Cambridgeshire
#Norfolk
#Suffolk
#Essex
#Southend-on-Sea *
#Thurrock *
#Hertfordshire
#Bedfordshire
#Luton *
#Milton Keynes *
#Buckinghamshire
#Oxfordshire
#Gloucestershire
#Worcestershire
#Herefordshire *
#Süd Gloucestershire *
#Bristol *
#Nord Somerset *
#Bath an Nordost Somerset *
#Wiltshire
#Swindon *
#Berkshire
#Greater London
#Medway *
#Kent
#Ost Sussex
#Brighton an Hove *
#West Sussex
#Surrey
#Hampshire
#Southampton *
#Portsmouth *
#Insel Wight *
#Dorset
#Poole *
#Bournemouth *
#Somerset
#Devon
#Torbay *
#Plymouth *
#Cornwall

* Unitary authority

† Metropolesch Grofschaft

## Um Spaweck
Grofschaft Northumberland (England)

**Northumberland** ass eng Grofschaft am Nordoste vun England. Si fält an d'Kategorie vun de *shire counties*. Northumberland grenzt am Norden u Schottland, am Westen u Cumbria, am Süden un d'Grofschaft Durham, am Südosten un Tyne a Wear, an am Osten un d'Nordmier. Administrativ Haaptstad ass Morpeth.

## Um Spaweck
Epoch (Chronologie)

Ënner **Epoch** versteet een an der Chronologie den Ausgangspunkt vun enger Ära (Joreszielung). An der Reegel ass dat en eenzelen Dag, deen en historescht oder e fiktiivt Ereegnes zeréckspigelt, z.&nbsp;B. den Ufank vun enger Regentschaft, d'Grënnung vun enger Stad oder d'Erschafung vun der Welt.

Déi eenzel Kalennersystemer ginn op ënnerschiddlech Aart a Weis mat Date vu virun hirer Epoch ëm: Kalenneren, déi zanter der ugehollener Erschafung vun der Welt gerechent hunn, waren net proleptesch, dat heescht, si hu keng Date virun där Epoch kannt. Am Gregorianesche Kalenner gëtt op d'Date vum proleptesche Julianesche Kalenner zeréckgegraff: Virun dem 1. Januar 1 n. Chr. läit do den 31. Dezember 1 v. Chr.. (Zum feelende „Joer Null“ kuck: Epochespronk.)

## E puer [[Epoch]]en an der chronologescher Reiefolleg

Bemierkung: E Kalenner ka mat ënnerschiddlechen Epoche benotzt ginn. Sou gëllt z.&nbsp;B. an Nordkorea eng aner Ära wéi an deenen anere Staaten déi de gregorianesche Kalenner benotzen. Ëmgekéiert kann eng Epoch an d'Ära déi dozou gehéiert och vu verschiddene Kalennere benotzt ginn.
Blackburn an Darwen

**Blackburn an Darwen** ass eng Grofschaft mat dem Status *[[Unitary authority]]* am Nordweste vun England. Wéi den Numm et seet, besteet s'aus de Stied Blackburn an Darwen, an der Emgéigend.
West Yorkshire

**West Yorkshire** ass eng Grofschaft am Norde vun England. Si fält an d'Kategorie vun de *metropolitan counties*. Déi wichtegst Uertschafte si Leeds a Bradford.

## Um Spaweck
Epoch

De Begrëff **Epoch** (vum griicheschen: *epoch, epoché* = Stoppunkt) bezeechent:

* e längeren Zäitraum, dee sech duerch eng oder méi grondleeënd Gläichméissegkeeten auszeechent, besonnesch
** an der Konscht an an der Architektur: - Stilepoch.
** an der Musek - Epoch (Musek).
** an der Literatur - Epoch (Literatur).
** an der technescher Entwécklung vun der Eisebunn - Epoch (Modelleisenbunn).
* den Ausgangspunkt vun enger Joreszielung bannent engem Kalennersystem - Epoch (Chronologie).
* an der Astronomie, de mëttleren Zäitpunkt, op deem verännerlech Gréissten vereenheetlecht ginn - Epoch (Astronomie).
* an der Geologie, eng Ënnerdeelung vum Äerdzäitalter - Geologesch Zäitskala.
* an der Informatik
** den Taskzyklus a Multitasking-Betribssystemer.
** d**Unix-Epoch'', d'„Sekond Null“ vun den Echtzäitauere vum Unix-System - [[Unixzäit]].
* an der Pedagogik vum Rudolf Steiner, eng [[Unterrechtsform]] - [[Epochenunterrecht]].
* dräi Zäitschrëften:
** [[Epoche (Zäitschrëft)]]
** [[Geo (Zäitschrëft)|GEO Epoche]] 
** [[Die Neue Epoche]] (Wochenzeitung)

Doriwwer eraus bezeechent

* [[Epoché]] an der Philosophie eng Enthalung am Urteel an e Begrëff vum [[Edmund Husserl|Husserl]].

Als **epochalt Ereegnes''' gëtt en Ereegnes bezeechent, dat a senger Bedeitung oder wéinst senger Raritéit ervirstécht an domat den Ufank respektiv d'Enn vun engem laangen Zäitraum duerstellt.
Stockton-on-Tees

De Borough vu **Stockton-on-Tees** ass eng onofhängeg Grofschaft ("*[[Unitary authority]]*") am Nordoste vun England. De Verwaltungssëtz ass an der Stad Stockton-on-Tees. Dëse Borough gehéiert zur Regioun *North East England*.
Redcar a Cleveland

**Redcar a Cleveland** ass eng Grofschaft vun der Kategorie *[[Unitary authority]]* am Nordoste vun England.
York

**York** ass eng Stad am Norde vun England an eng onofhängeg Grofschaft ("*[[Unitary authority]]*"). Si huet .

## Um Spaweck
Ost Riding vu Yorkshire

**Ost Riding vu Yorkshire** ass eng onofhängeg Grofschaft vun der Kategorie *[[Unitary authority]]* am Norde vun England. Als *Riding* huet ee fréier eng Ënnerandeelung vun der traditioneller Grofschaft Yorkshire genannt. Haut besteet awer nëmmen nach den Ost Riding als administrativ Eenheet.

## Um Spaweck
Borough

E **Bourough** ass a villen engleschsproochege Länner eng administrativ Eenheet. An England huet bis 1974 d'administrativ Opdeelung aus Grofschaften a Bouroughs bestanen. Dës traditionell Opdeelung huet opgehéiert wéi d'Grofschaften an Distrikter ënnerdeelt gi sinn, an déi Boroughs, déi bestanen hunn, och a sou Distrikter agedeelt goufen. Dës féieren awer den Titel Bourough weider.

Dës Ännerung gouf an de 1990er Joren erëm deelweis réckgängeg gemaach, andeems verschidden déck bewunnte Gebidder vun enger Stad de Status vun enger Unitary authority déi déi selwecht Kompetenze wéi eng Grofschaft huet, kruten.

Hautdesdaags gi Boroughs a Metropolitan Boroughs (Bezierker vu Groussstied) an a County Boroughs ënnerdeelt.

D'Stadbezierker vu Grouss-London ginn, mat Ausnam vu London a Westminster, als London Boroughs bezeechent.
Kingston-upon-Hull

**Kingston-upon-Hull**, meeschtens nëmmen **Hull** genannt, ass eng Stad am Nordoste vun England an eng onofhängeg Grofschaft ("*[[Unitary authority]]*").

## Geschichtleches
Déi éischt Siidlung beim Zesummefloss vun der Humber a vun der Hull gouf am 12. Joerhonnert vu Patere vun der Zisterzienserabtei Meaux Abbey gegrënnt, fir vun do aus hir Woll op Schëffer ze lueden.

Den 1. Abrëll 1299 krut Hull vum Kinnek Edward I. vun England d'Stadrechter an den Numm *Kings Towne on the River Hull*. Fir seng Kricher géint Schottland hat de Kinnek en Hafen néideg, dee méi nërdlech läit. Haut ass déi 700 Joer al Charta am Stadhaus ze gesinn. Virun der Neigrënnung goufen d'Siidlung an den Hafen *Wyke* genannt.

Kuerz virum Ufank vum Englesche Biergerkrich hat de Gouverneur vun Hull sech op d'Säit vum Parlament geschloen, an huet de Kinnek Charel I. vun England net an d'Stad eragelooss, an där e wichtegt Arsenal war. De Gouverneur gouf zum Verréider erkläert an higeriicht. Sou koum et datt d'Belagerung vun der Stad Hull ee vun den Ausléiser vum oppene Konflikt war.

## Um Spaweck
Nord Lincolnshire

**Nord Lincolnshire** ass eng onofhängeg Grofschaft (Unitary authority) an der Regioun Yorkshire an Humber, am Norde vun England. Wichtegst Uertschaft an administrativen Zentrum ass Scunthorpe.

D'Grofschaft ass 846&nbsp;km² grouss a läit am Süde vun der Mëndung vum Humber. Si besteet haaptsächlech aus landwirtschaftleche Flächen op den Uwänner vum Floss Trent. Si grenzt un Nordost Lincolnshire, un Ost Lincolnshire an u Lincolnshire.

Si ass och een Deel vun der zeremonieller Grofschaft Lincolnshire

Bis zum 1. Abrëll 1966 huet se zum Humberside gehéiert. Si ass zesummegesat ginn aus de Boroughs Glanford, Scunthorpe an dem südlechen Deel vu Bootherry.

Historesch gesi gehéiert se zu Lindsey.

Wichteg Uertschafte sinn: Scunthorpe (Verwaltungssëtz), Brigg a Barton-upon-Humber.

## Um Spaweck
*Rot vun Nord Lincolnshire
Middlesbrough

De Borough **Middlesbrough** ass eng onofhängeg Grofschaft ("*[[Unitary authority]]*") am Nordoste vun England. Et gëtt och eng Stad mam selwechten Numm.

## Um Spaweck
Hartlepool

**Hartlepool** ass eng Stad am Nordoste vun England an der Net-Metropolescher Grofschaft (Unitary authority) Hartlepool borough; se huet .

## Um Spaweck
Nordost Lincolnshire

**Nordost Lincolnshire** ass eng onofhängeg Grofschaft an England mat dem Statut vun enger Unitary authority. Zesumme mat Nord Lincolnshire a Lincolnshire gehéieiert se zu der zeremonieller Grofschaft Lincolshire, an der Regioun Yorkshire an Humber.

Nordost Lincolshire gouf den 1. Abrëll 1996 aus de Boroughs Cleethorpes a Great Grimbsby zesummegesat.

Historesch gesi géhéiert en zum Lindsey.

Wichtegst Uertschaft an administrativen Zentrum ass Grimsby.

## Um Spaweck
*Rot vun Nordost Lincolnshire
Albert II. vun der Belsch

Den **Albert II.**, gebuer de 6. Juni 1934 um Schlass Stuyvenberg, war dee 6. Kinnek vun de Belsch.  Hien ass den 9. August 1993 sengem Brudder Baudouin, dee stënterlech gestuerwe war, op den Troun gefollegt. Den 21. Juli 2013 ass hien zu Gonschte vu sengem Jong Philippe zeréckgetrueden, wat hie schonn den 3. Juli ugekënnegt hat.

Den Albert ass den 2. Fils vum Kinnek Leopold III. an der Kinnigin Astrid, eng gebuere Prinzessin vu Schweden. Säin Titel bei der Gebuert war *[[prince de Liège|Prënz vu Léck]]* a säi kompletten Dafnumm ass **Albert Félix Humbert Théodore Christian Eugène Marie**.

Den Albert hat keng liicht Kandheet. Seng Mamm ass 1935 bei engem Autosaccident ëm d'Liewe komm. Den Zweete Weltkrich huet en a Frankräich, Spuenien, an zu engem groussen Deel zu Bréissel verbruecht. Nom Debarquement an der Normandie ass d'kinneklech Famill an Däitschland an um Enn an enger Villa zu Strobl um Wolfgangséi an Éisträich vun den däitschen Okkupanten internéiert ginn. De 6. Mee 1945 goufe se da vum 106. U.S. Kavallerieregiment aus hirer Zwangsresidenz befreit.

Mä et huet bis 1950 gedauert, soulaang war d'Gestreits ëm d*'[[Question royale]]*, bis d'Familljen nees an d'Belsch konnt kommen. Säi Papp huet ofgedankt a säi Brudder Baudouin gouf 1951 Kinnek.

Hannescht an der Belsch huet den Albert eng laang Ausbildung an der Marinn gemaach. "Berufflech" gouf e President vun der *Caisse générale d'épargne et de retraite* (CGER), bis déi 1991 opgeléist gouf. Hie war och President vum Belsche Roude Kräiz, Senateur an Éierepresident vum Belschen Olympesche Comité. Vun 1962 u war en, bis e Kinnek gouf, Éierepresident vum *Office belge du commerce extérieur*, wat em erlaabt huet, eng honnert Reesen uechtert d'Welt ze maachen.

Den 2. Juli 1959 huet hien d'Paola Ruffo di Calabria bestuet. Si kruten 3 Kanner: De Philippe (gebuer de 15. Abrëll 1960), d'Astrid (gebuer de 5. Juni 1962) an de Laurent (gebuer den 19. Oktober 1963). Um Enn vun den 1960er Joren, wéi et net ze gutt ëm de Stot stoung, krut hien eng Duechter baussent dem Bestietnes, d'Delphine Boël.

Nom Doud vu sengem Brudder Baudouin, huet den Albert den 9. August 1993 den Eed als sechste Kinnek vun de Belsch geleescht. Déi nei federal Verfassung vun der Belsch ass kuerz duerno, de 17. Februar 1994 a Kraaft getrueden, a sou war an ass säin Haaptuleies, d'Versteesdemech an den Zesummenhalt tëscht deene verschiddenen Regiounen a Communautéiten z'erhalen an ze stäerken.

Seng Sëschter war d'Joséphine-Charlotte, déi méi spéit Fra vum Groussherzog Jean gouf. Hien ass de Monni an Dafpätter vum Groussherzog Henri vu Lëtzebuerg.

## Gielercher (Auswiel)
*
*

## Kuckt och
* Lëscht vun den Herrscher vun der Belsch

## Um Spaweck

* Le Roi Albert II op der Websäit vu monarchie.be
Lincolnshire

**Lincolnshire** ass eng Grofschaft am Oste vun England. Si fält an d'Kategorie vun de *shire counties*.

## Um Spaweck
Letzeburger Vollekslegio'n

D**'Letzeburger Vollekslegio'n** (**L.V.L.** oder **LVL**) war eng réimesch-kathoulesch lëtzebuergesch Resistenzorganisatioun, déi am Zweete Weltkrich besonnesch am Norden, am Osten an am Zentrum vum Land aktiv war. Si ass am Juni 1941 aus de chrëschtlech-konservative *[[Letzeburger Scouten]]* (LS) an der *[[Letzeburger Legio'n]]* (LL) entstanen, an huet enk mat der fräiheetlech-demokratescher *[[Lëtzeburger Patriote Liga]]* (LPL) zesummegeschafft.

Exponente vun der L.V.L, waren ënner anerem de Jean Muller, Georges Everling, Tony Noesen, Aloyse Raths a Fernand Schwachtgen. De Victor Abens an de Lucien Kohn waren och Member vun där Grupp.

## Aktivitéiten

D'L.V.L. huet sech staark bei der Persounestandsopnam am Oktober 1941 a bei der Virbereedung vum Streik géint Aféiere vun der Wehrpflicht agesat. Si huet Deserteuren ënnerbruecht a war och un der Noriichteniwwermëttlung no London bedeelegt, haaptsächlech un der Informatioun vun den Alliéierten iwwer d'Fabrikatioun vun der V1 a V2 zu Peenemünde, wat zum Bombardement vun dësem Fabrikatiounssite geféiert huet.

## Programm
D'Letzeburger Vollekslegio'n war net nëmmen ee Mouvement vu Resistenzler. Si hat och, gradewéi d'L.L., e politesche Programm, an deem hir Usiichten iwwer déi politesch Ausriichtung vum Land no der Liberatioun preziséiert waren. Dëse Programm ass awer net vun alle Memberen ouni Virbehalt guttgeheescht ginn.

## Organisatioun
D'L.V.L. war méi strukturéiert wéi d'L.L.. Si gouf net vun engem eenzege Chef geleet, mä vun engem Legio'nsrot vu sechs Persounen, an deem déi zwou Organisatioune mat jee dräi Mann vertruede waren. Den Aloyse Raths war och Member vun dësem Rot an hat Privileegien, ass awer net vun allen als Chef betruecht ginn. Hien, deen deemools nach ganz jonk war a spéider an den RAD agezu gouf, huet och net insistéiert.

## Scissioun a Reconciliatioun
Der L.V.L. gouf vu verschiddene Membere reprochéiert, datt si méi Zäit fir hire politesche Programm opwende géif, wéi fir d'Resistenzproblemer. Dat war de Grond, firwat verschidde Membere gemengt hunn, et misst een, nieft dem Legiounsrot, dee fir déi politesch Froe zoustänneg bléif, och en Zentralrot schafen, deen d'Koordinatioun vun de Resistenzaktivitéiten als Aufgab hätt. Dësen Zentralrot gouf och geschaf, awer ouni datt dës Grënnung vun alle gedroe gouf. Dat war de Grond vun enger Scissioun am Mouvement.

D'Reconciliatioun, déi am Interessi vun der ganzer Resistenz war, war schwiereg. Dat se zustane koum ass, gëtt allgemeng dem Aloyse Raths zougeschriwwen, dee sech mat Läif a Séil dofir agesat hat.

## Literatur
* Blau, Lucien. 1998. Histoire de l'extrême-droite au Grand-Duché de Luxembourg au XXe siècle. Esch-sur-Alzette: Le Phare.
* Hoffmann, Serge: *Le mouvement de résistance LVL au Luxembourg*, Archives nationales, 2004, 158 S.
* Muller, Carlo: Luxemburg im 2. Weltkrieg, Geschichte für die Primärschule, (um Internet: Referenz um Spaweck), Luxemburg, 1997

## Kuckt och
* L.P.L. 
* L.L. 
* L.S.
* Unio'n

## Um Spaweck
* Säit vun der Histoprim, preparéiert fir de Schoulunterricht
Gefligelschéier

Eng **Gefligelschéier** ass eng Schéier, déi speziell geduecht ass, fir Pouleten, Schnuddelhénger, Gänsen, Inten an anert Gefligel ze verschneiden. Besonnesch praktesch ass d'Gefligelschéier fir de Knorpel vum Broschtbeen ze splécken.

## Kuckt och
* Wickeschéier
* Neelschéier

## Um Spaweck
Tony Hientgen

Den **Tony Hientgen**, gestuerwen... zu Reisduerf, war säi Liewe laang Chauffer beim Ettelbrécker Dokter Nicolas Huberty. Hie war et, deen am Zweete Weltkrich déi zwéi franséisch Offizéier, déi den 2. Abrëll 1940 bei Uewerfeelen noutgelant waren, am Optrag vun den Dokteren Charles Marx an Nicolas Huberty erëm heemlech iwwer déi franséisch Grenz bruecht huet. Dofir (Lëtzebuerg war deemools nach neutral) war hien ugeklot ginn, gouf awer fräigesprach, well hien am Déngscht vun engem aneren Ugeklote stoung an dofir weisungsgebonne gehandelt hätt.

## Literatur
* Derneden, John: Crash: Abstürze und Notlandungen von alliierten und deutschen Flugzeugen in Luxemburg, 1940-1945, Band 1, Neioplo 2005, Kuck S. 120
* Flies, Joseph: *Ettelbrück, Geschichte einer Landschaft*, 1970, Imprimerie Saint-Paul,

## Kuckt och
* Marcel-Pierre Faure
* Nicolas Huberty
* Charles Marx
Wickeschéier

Eng **Wickeschéier** ass eng speziell Schéier fir Wicke méi kuerz kënnen ze maachen, wa s'am Gaange sinn ze brennen.

## Kuckt och
* Gefligelschéier
* Neelschéier

## Um Spaweck